Thysania agrippina
Thysania agrippina Animalia — Arthropoda Classis : Insecta  Ordo : Lepidoptera  Superfamilia : Noctuoidea  Familia : Noctuidae  Subfamilia : Catocalinae ad tempus (sed incerta)  Genus : Thysania  Species : T. agrippina  Thysania agrippina  (Cramer, 1776)   Thysania agrippina est magnus familiae Noctuidarum papilio, una ex duabus speciebus generis Thysaniae. Haec species in Mexico et America Media Australique endemica est, sed singulae errantes ad septentriones usque ad Texiam observatae sunt. In civitate Rio Grande do Sul? Brasiliae, ubi australes suae distributionis geographicae fines attinet, periclitata habetur. Latitudo alarum est ad 31 cm (fortasse ad 35 cm); ergo ipse est papilio cui est maxima latitudo alarum; speciei autem Attaco atladi est maior area alarum. Fetus huius speciei non iam observatur. Quia investigationes monstrant speciem sororiam Thysaniam zenobiam plantas generum Cassiae et Sennae edere, larvae huius papilionis ligneis familiae Fabacearum (subfamiliae Caesalpinioidearum) plantis probabiliter vesci petunt. Larva quam Maria Sibylla Meriana (1647–1717) ut Thysania agrippina depinxit est una ex Sphingidis, fortasse Pachylia syces vel Pseudosphinx tetrio.